HospiceSønderjylland

Udarbejdet af KIG 8

Januar 2019

**DEPRESSION**





Depression er en hyppigt forekommende psykisk lidelse og ses ofte hos patienter med alvorlig, livstruende sygdom, herunder kræftsygdom. Det er en lidelsesfuld tilstand, som kræver behandling enten i form af samtaleterapi og/eller medicinsk behandling samt anden understøttende behandling.

Depression er en tilstand med vedvarende nedtrykthed og nedsat energi og aktivitets niveau

Symptomerne skal have været til stede i mere end 2 uger.

**Symptomerne er:**

* Det kan være svært at føle lyst eller interesse for det der normalt ville føles glæde ved.
* Det kan være svært, at huske og/eller koncentrere sig, og det kan være svært at bevare overblikket.
* Der kan være problemer med at overskue daglige gøremål.
* Der kan være udtalt træthed.
* Der kan forekomme søvnforstyrrelser som fx afbrudt nattesøvn, tidlig opvågning, besvær med at falde i søvn, ændret døgnrytme.
* Der kan forekomme mindreværdsfølelse.
* Der kan opstå negative tanker, herunder skyldfølelse og/eller selvbebrejdelse.

**Ved svær depression:**

* Kan der forekomme selvmordstanker.
* Kan der forekomme negative tanker og et negativt selvbillede, som er ude af trit med virkeligheden.

**Alle symptomer** er ved svær depression mere intense og vedvarende tilstede.

Der skelnes mellem mild, moderat og svær depression. Jo sværere depression, jo mere behandlingskrævende er sygdommen.

**Det er vigtigt, at du henvender dig til personalet, hvis du genkender nogle af de ovennævnte symptomer.**